**З А П О В Е Д**

На основание чл. 15, т. 3 от Закона за Българската телеграфна агенция, чл. 16, ал. 2 във връзка с чл. 19, ал. 1 от Закона за държавната собственост и чл. 13, ал. 5 във връзка с чл. 43 от ППЗДС,

**Н А Р Е Ж Д А М:**

**1. Обявявам** **търг с тайно наддаване** **за отдаване под наем** **на** **площ – част от недвижим имот публична държавна собственост, находящ се в гр. София, бул. „Цариградско шосе“ № 49, предоставен за управление на Българската телеграфна агенция (БТА), представляваща: площ с размер 1,5 /един и половина/ кв. м., находяща се на сутеренен етаж, за разполагане на един брой вендинг машина за пакетирани храни и безалкохолни напитки.**

С оглед вида и предназначението на гореописаната площ, тя се отдава за разполагане на вендинг машина за пакетирани храни и безалкохолни напитки.

След наемане, трябва да се ползва само по предназначение.

**2.** **Началната тръжна цена, определена в съответствие с чл. 41, ал. 1 от ППЗДС и извършена оценка от независим оценител, е в размер на 378 лв. (триста седемдесет и осем лева) с включен ДДС.**

**2.1.** Наемната цена се индексира ежегодно след изтичане на годината през която договорът е сключен, съобразно процента на официално обявения индекс на инфлация от Националния статистически институт за съответната година.

**2.2.** Така определената наемна цена не включва консумативните разходи, данъци и такси, свързани с ползването на наетия имот. Всички консумативни разходи, данъци и такси (такса смет и други) са за сметка на наемателя и се заплащат от него.

**2.3.** Поддържането, основните и текущи ремонти на частта от имота, предоставена под наем, ще се извършват от и за сметка на наемателя, същите се извършват само със съгласието на наемодателя. Наемателят се задължава да заплаща за своя сметка разходите по осъществяване на всички текущи ремонти и поправки, дължащи се на повреди, породени от обикновеното използване на площта, както и разходите за извършени подобрения и ремонти в наетите площта.

**3.** Начин на плащане – наемната цена се заплаща ежемесечно в срок до 7 календарни дни от издаване на фактура в оригинал за съответния месец по банков път по посочена от БТА банкова сметка.

**4.** Имотът е предназначен за разполагане на един брой вендинг машина за пакетирани храни и безалкохолни напитки.

**5.** Определям депозит за участие в търга на основание чл. 43, ал. 6 от ППЗДС в размер на: 30 (тридесет) лева.

**5.1.** Депозитите се заплащат на касата на БТА, гр. София, бул. „Цариградско шосе“ № 49 или по банков път по следната банкова сметка:

***IBAN*: BG76 BNBG 9661 3100 1793 01**

***BIC:* BNBGBGSD**

**Българска народна банка.**

**5.2.** Депозитите се освобождават по нареждане на председателя на комисията, в следните срокове:

а/ на неспечелилите участници – в 7-дневен срок от датата на обявяване на спечелилия;

б/ на участника, спечелил търга – в 7-дневен срок от сключването на договор за наем. В случай че с лицето не се сключи договор по негова вина, депозитът не се връща.

**6.** Посочената площ се отдава под наем заразполагане на вендинг машина, както е описано в т. 1. С разполагането на вендинг машина на територията на сградата на БТА няма да се нарушава или препятства обичайното ѝ използване и предназначение. Ще се обслужват нужди на служители и трети лица, находящи се по обективна причина в сградата на БТА, като едновременно с това ще бъдат използвани (към настоящия момент не са необходими за други нужди на БТА) и наред с това ще бъде реализиран приход, като същевременно се гарантира и пълноценното използване на площта.

**7.** Срок за отдаване под наем – 5 (пет) години.

**8.**.Търгът ще се проведе на **27.02.2025 г. (четвъртък) в 11.30 ч.** в сградата на БТА с адрес: гр. София, бул. „Цариградско шосе“ № 49. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

**9.** Специални изисквания към участниците:

**9.1.** В търга не могат да участват физически и юридически лица, които:

а) са в производство по ликвидация;

б) са в открито производство по несъстоятелност, или са сключили извънсъдебно споразумение с кредиторите си по смисъла на чл. 740 от Търговския закон, включително когато дейността им е под разпореждане на съда или са преустановили дейността си;

в) имат непогасени задължения към държавата ,осигурителните фондове и БТА;

г) са участвали при определяне на първоначалната наемна цена.

**9.2.** Кандидатите за участие в търга трябва да декларират съгласието си с клаузите на проекта на договор за отдаване под наем.

**10.** Утвърждавам тръжната документация с описание на необходимите документи, които участниците трябва да представят със заявленията за участие.

**11.** Тръжната документация е безплатна и пълен достъп до същата е осигурен по електронен път на интернет страницата на БТА с адрес: www.bta.bg.

**12.** До участие в търга да се допускат само онези кандидати, които, в срока определен за подаване на заявления за участие, подадат заявление, което отговаря на условията и съдържа всички документи съгласно тази заповед и утвърдената с нея тръжна документация.

**13.** Оглед на помещението може да се извърши през работни дни **от 09:00** **до 17:00 ч. до 24.02.2025 г. (понеделник) включително** след предварителна уговорка на телефон: +359 882 364 361 или на телефон: + 359 878 123 038, при представяне на документ за самоличност и в присъствието на Георги Ников, директор на дирекция АДС или Недко Попов, началник склад, домакин в дирекция АДС. За проведения оглед се попълва декларация за проведен оглед, приложение към утвърдената тръжна документация.

**14.** Крайният срок за приемане на заявленията за участие е **до 17:00 ч. на** **24.02.2025 г. (понеделник)** в сградата на БТА, находяща се в гр. София, бул. „Цариградско шосе“ № 49.

**15.** Определям комисия по провеждането на търга с тайно наддаване в състав:

**Председател:**

**Елеонора Ковачева, експерт управление на собствеността**

**Членове:**

**1. Магдалена Митова, заместник главен счетоводител**

**2. Запрян Игнатов, старши юрисконсулт Цветанка Паунова, юрисконсулт**

**Резервни членове:**

**1. Надя Иванова, експерт обществени поръчки**

**3. Гергана Георгиева, младши юрисконсулт**

**16.** Условията на търга да се публикуват в два национални ежедневника, както и на интернет страницата на БТА най-малко 30 дни преди крайния срок за подаване на заявленията за участие и да се обявят на видно място в сградата на БТА на адрес: гр. София, бул. „Цариградско шосе“ № 49.

**17.** Неразделна част от настоящата заповед са обявление и тръжна документация с описание на необходимите документи, които участниците трябва да представят със заявленията за участие.

|  |  |
| --- | --- |
|  | **КИРИЛ ВЪЛЧЕВ**  **ГЕНЕРАЛЕН ДИРЕКТОР НА БТА** |

***Съгласували:***

**Юлия Соколова**, *главен секретар*

**Йоана Петрова**, *финансов директор*

**Пенка Кефалова,** *и.д.* *директор ПОЧР*

**Георги Ников**, *директор АДС*

**Лилия Нинова**, *финансов контрольор*

**Цветанка Паунова**, *зам.-директор дирекция ПОЧР*

***Изготвил:***

**Запрян Игнатов,** *старши юрисконсулт*